הרב **אליעזר ברלנד** (נולד בכ"ג בטבת ה'תרצ"ח, 26 בדצמבר 1937) הוא ראש פלג "שובו בנים" בחסידות ברסלב. בשנת 2016 הורשע על פי הודאתו במסגרת עסקת טיעון בעבירות של מעשים מגונים ותקיפה ונידון ל-18 חודשי מאסר, מהם ריצה 10 חודשים בפועל. עד לפרסום הפרשות הפליליות שבהן היה מעורב הוא נחשב לאחד ממנהיגי חסידות ברסלב, אך בעקבות פרשות אלו מתנגדים לו רבנים רבים, מברסלב ומחוץ לה. בית דין מיוחד שהוקם לצורך העניין, ובו נציגים משלושת בתי הדין החרדיים החשובים ביותר, פסק כי "שומר נפשו ירחק ממנו".

ביוגרפיה
--------

נולד בחיפה לחיים ולעטיה (לבית סטרולוביץ') ברלנד. לפי מכתב של ישיבת שובו בנים אביו היה בעל עמדות שמאל, ולפי מקורות אחרים גדל במשפחה דתית-לאומית ולמד בחינוך הממלכתי-דתי. למד בתיכון הדתי "יבנה" בחיפה. בגיל 16 התקרב לדת בהשפעת מחנה עבודה תורני בני עקיבא, שבו לימד הרב משה חיים שלנגר. מגיל 17 וחצי למד במשך שלוש וחצי שנים בישיבת כנסת חזקיהו בכפר חסידים. בגיל 21 התחתן עם תהילה שאקי, אף היא בעלת רקע דתי-לאומי (אביה אברהם שלום שאקי כיהן לימים כחבר הכנסת מטעם המפד"ל). בני הזוג התגוררו בתחילה בבני ברק, שבה למד במשך כחודש בכולל פוניבז' ולאחר מכן בכולל וולוז'ין. בתקופה זו, לדברי ברלנד ותומכיו, למד בחברותא עם הרב יעקב ישראל קניבסקי (הסטייפלר), טענה שהוכחשה על ידי בית הסטייפלר ומתנגדיו. מספר שנים מאוחר יותר התקרב לחסידות ברסלב ולמד את משנתה מפי הרב לוי יצחק בנדר, הרב שמואל שפירא ועוד.

אישיותו של ברלנד כריזמטית והוא היה מראשוני המחזירים בתשובה בחסידות ברסלב. החל מסוף שנות השישים הנהיג "חבורה" מצומצמת של תלמידי ישיבה ליטאיים שעברו לחסידות ברסלב ולמדו ב"כולל", בית הכנסת של חסידי ברסלב בבני ברק. בשנת 1978 הקים הרב שמעון טייכנר את ישיבת שובו בנים בביתו בבני ברק ומינה את ברלנד לראש הישיבה. בהמשך עברה הישיבה לירושלים ובשנת 1982 התבססה הישיבה במשכנה הקבוע בעיר העתיקה בירושלים. מאוחר יותר החליפה הישיבה את שמה ל"נחמת ציון". במקביל החל תהליך אכלוס של תלמידי הישיבה ברחוב החומה השלישית בשכונת מוסררה שהפך למרכז הקהילה.

בשנת 1998, לאחר מאבק פנימי בחסידות ברסלב, נאסרה כניסתם של ברלנד ותלמידיו לבית הכנסת המרכזי של חסידות ברסלב במאה שערים. בשנת 2002 יצא פסק הלכה בעניין זה מבית הדין של העדה החרדית, שמתנגד לאיסור על כניסה לבתי כנסת באופן כללי. בעקבות זאת דעכו המאבקים בין חסידי ברסלב מהפלג המרכזי לבין בעלי התשובה מישיבת "שובו בנים" וברלנד הגיע לעיתים לבית הכנסת.

במהלך העשור הראשון של המאה ה-21 מיעט ברלנד להיפגש עם חסידיו ומאבטחים מנעו גישה אליו. בדצמבר 2010 שוחח ברלנד ממושב אמירים בשיחת ועידה עם 20 מחסידיו הבולטים ובה האשים את בני משפחתו, בנו ונכדו, בכליאתו ובמניעת הגישה אליו. בעקבות כך הודחו בנו הרב נחמן ברלנד ונכדו נתן ברלנד מהנהגת הקהילה. בהמשך התפייס עם בנו וביקש מחברי הקהילה לסלוח לבני משפחתו המעורבים בפרשה, ואף העתיק מגוריו לעיר ביתר עילית כדי לגור בשכנות לבנו המודח, כשהוא נוטש בפועל את מרכז הקהילה בירושלים.

המרכז הישראלי לנפגעי כתות קבע בשנת 2018 שהקהילה בראשות ברלנד היא כת.

אישומים פליליים
---------------

### הרשעה במעשים מגונים ובתקיפה

בשנת 2012 טען אחד מחסידיו של ברלנד, נחמן שלום, כי ראה אותו מהחלון במצב אינטימי עם אישה מבנות קהילתו. חודשים ספורים לאחר מכן עצרה המשטרה שניים מבני הקהילה שהכו את מפרסם הסיפור והחלה בחקירת הפרשה. במרץ 2013 טענו נשים אחדות שסבלו הטרדה מינית מברלנד. עם חשיפת הפרשה עזב ברלנד את ישראל, עבר בכמה מדינות והגיע למרוקו, שעמה אין לישראל הסכם הסגרה. יעקב וינרוט, שייצג את ברלנד, פרש מייצוגו. לאחר פטירת ויינרוט פורסמה הקלטה שלו שבה אמר שברלנד עבר על איסור אשת איש ומחטיא את חסידיו.

במאי 2013 פורסם מכתב בחתימת תלמידו, הרב שלום ארוש, והרבנים מאיר סירוטה ויעקב שכנזי, שבו תמיכה בברלנד וגינויים חריפים למעידים נגדו. בספטמבר 2016 פורסמה הקלטה שבה אמר הרב שכנזי לנחמן שלום שחתימתו על המכתב זויפה ושהוא חושש לצאת בגלוי נגד ברלנד משום שחסידיו חשודים על שפיכות דמים.

בנובמבר 2013 עזב ברלנד את מרוקו בעקבות הוראה של המלך מוחמד השישי ועבר לזימבבואה. באפריל 2014 פורסמו בתקשורת המקומית שם נסיבות הגעתו למדינה. הוא נעצר לאחר שפגה אשרת התייר שלו וצולם כשהוא אזוק ולבוש בגדי אסירים. לאחר מכן גורש ועזב ליוהנסבורג שבדרום אפריקה, עם כארבעים משפחות של חסידיו. בספטמבר 2014 עזב את יוהנסבורג לאחר שהמשטרה המקומית החלה בחיפוש אחריו. הוא טס להולנד, נעצר שם בשדה התעופה על ידי המשטרה ושוחרר למחרת על ידי בית המשפט בתנאים מגבילים. ישראל הגישה בקשה להסגרתו, ובית המשפט בהולנד קבע שהוא בר הסגרה. לאחר שבית המשפט העליון בהולנד דחה את ערעורו, נעלם ברלנד מן המדינה ב-7 ביולי 2015. בספטמבר התברר שהוא שב לדרום אפריקה. בתקופה זו הביע הרב מנחם מנדל טאוב, האדמו"ר מקאליב, תמיכה בברלנד ואמר שהוא צדיק.

באפריל 2016 נעצר ברלנד בידי המשטרה בדרום אפריקה בשיתוף פעולה עם האינטרפול, ובית המשפט המקומי אישר את הסגרתו. ב-19 ביולי 2016 נחת ברלנד בישראל ונעצר. כמה ימים קודם לכן חתמו שלושה רבנים מברסלב, הרב יעקב מאיר שכטר, הרב משה קרמר והרב נתן ליברמנש, על מכתב הקורא להתרחק ממנו ונאמר בו כי הוא "תועה ומתעה בעיקרי ויסודי הדת וההלכה ובפרט בענייני קדושה [...] ומהווה תקלה וסכנה נוראה וחמורה". כעשרה ימים לאחר שהוסגר הוגש נגדו כתב אישום בגין מעשים מגונים בארבע נשים, אחת מהן קטינה, וכן תקיפה בנסיבות מחמירות ופציעה בנסיבות מחמירות של בעלה של אחת המתלוננות. מעצרו הוארך מספר פעמים. ב-17 בנובמבר 2016 הורשע בבית משפט השלום בירושלים במסגרת עסקת טיעון בשתי עבירות מעשה מגונה ובעבירה אחת של תקיפה. במסגרת העסקה נמחקו שתי עבירות נוספות של מעשים מגונים בחסידותיו. ב-22 בנובמבר 2016, גזר עליו בית המשפט 18 חודשי מאסר, בהתאם לעסקת הטיעון.

ביולי 2016 חשף משה נוסבאום הקלטת סתר שבה הודה ברלנד באונס אישה נשואה ואמר: "אני אנסתי אותה והיא מותרת לבעלה בלי שום ספק".

בעת ששהה בכלא תקפו תלמידים של ברלנד את הרב משה קרמר, שחתם נגדו. בעקבות כך פורסם מכתב מחאה חריף נגד התקיפה ונגד ברלנד שעליו חתמו עשרים ושישה רבנים מברסלב חלק מהרבנים אמרו כי חתמו רק נגד הפגיעה ברב משה קרמר ולא נגד ברלנד.

במהלך שהייתו בכלא אובחן כחולה בסרטן המעי הגס. ב-3 באפריל 2017 החליטה ועדת השחרורים על שחרורו למעצר בית במלונית הסמוכה לבית החולים הדסה, בשל מצבו הרפואי. ב-24 במאי 2017 הוא שב לביתו תחת הגבלות וחזר להנהיג את הקהילה ממרכזה בירושלים לאחר שש שנות היעדרות בהן שהה מחוץ לירושלים ובחוץ לארץ.

חלק מחסידיו טוענים כי הטענות נגד ברלנד הן עלילה של עבריינים שנקמו בו לאחר שלא הצליחו לסחוט ממנו כספים. לדבריהם ברלנד הודה במעשים כדי לקבל על עצמו ביזיונות במטרה לבטל גזרות המרחפות על עם ישראל, וכפי שהודה בדברים אחרים שלא עשה, כגון פיגועי 11 בספטמבר. קבוצה אחרת בקרב החסידים סבורה כי הצדיק אינו כפוף למערכת ההלכתית הרגילה ואסור להטיל ספק בצדקתו. חתנו של ברלנד הוציא ספר ברוח זו. תלמיד בולט אחר הוקלט אומר שברלנד נגע באופן אינטימי בנשים מסיבות רוחניות ולא בשל תאווה. מתנגדיו של ברלנד פרסמו הקלטות שנעשו ככל הנראה בסתר ובהן אומר בנו שאביו הוא פושע, ואשתו של ברלנד, תהילה, מתעמתת עם בעלה ומאשימה אותו בקשרים עם נשים.

מתנגדיו הקימו מערכת תוכן טלפונית שבה מושמעים תכנים נגדו. ברלנד ביקש בדצמבר 2016 צו מניעה להפסקת השידורים, אולם בקשתו נדחתה.

אחת הנפגעות מעבירות המין של ברלנד הגישה נגדו תביעת נזיקין, שהסתיימה בחיובו של ברלנד לפצותה ב-382 אלף ש"ח.

### לאחר שחרורו מהכלא

הרב ברלנד אוחז בידה של אחת מחסידותיו
בפברואר 2018 פורסם פסק דין נגדו מבית דין של רבנים בברסלב, וכן מכתב שעליו חתומים שלושים מרבני ברסלב, ובראשם הרב יעקב מאיר שכטר, בו הם מתנערים מברלנד וממעשיו וקוראים להתרחק ממנו. על פי המכתב ברלנד "חוטא ומחטיא בחמורות שבחמורות כאחד ומיוחד מבין רשעי הדורות, מהרסי התורה ומחריבי העולם". ברלנד כתב בין היתר בתגובתו שלא אפשרו לו להביע דעתו בפני בית הדין.

לאחר שרוב הרבנים הבולטים ניתקו את הקשרים עם ברלנד בעקבות הפרשה, מנסים אנשיו לשקם קשרים אלה, בין היתר בהתניה כי יצביעו למפלגה שתסייע להם בכך. בינואר 2019 פורסם שברלנד מגיע עם עשרות מתלמידיו בשעות הלילה לבתי חולים ומנסה לשכנע בני משפחה של חולים שמתו מוות מוחי לשלם לו כעשרים אלף שקלים בתמורה ל"פדיון-נפש" ולברכה, שתגרום לדבריו לכך שהחולה יקום לתחייה.

ברלנד נוהג לנסוע בשיירה, שפעמים רבות נוסעת במהירות מופרזת, בעידודו. בדצמבר 2018 הוגש כתב אישום נגד שלושה מחסידיו לאחר שנהגו ברכבים בשיירתו במהירות מופרזת, וברכב שבו ישב נמדדה מהירות של 244 קמ"ש. במרץ 2019 נגזרו עליהם עונשי מאסר ועבודות שירות.

במרץ 2019 הגיש המפרק של מוסדות שובו בנים, באישור רשם העמותות תביעה על סך חמישים מיליון שקלים נגד אשתו, בנו ונכדו של ברלנד, ונתבעים נוספים. על פי התביעה, כספים של המוסדות הועברו מחוץ לישראל לצורך רכישת נכסים, בפרט באומן.

ביוני 2019 החל לפעול בית דין מיוחד ובו דיינים משלושת בתי הדין החרדיים הבולטים בישראל כדי לפסוק את דינו של ברלנד. ברלנד קיבל את מרות בית הדין. במאי 2020 פסק בית הדין כי "התקבלו עדויות מפורשות וראיות על מעשים שלא יעשו ומהם חמורים ביותר [...] שאינו שומר על דברים שהם מג' חמורות ואביזרייהו, שומר נפשו ירחק ממנו". אב בית הדין, הרב שריאל רוזנברג, תיאר במכתב אישי את העדויות: "על איסור גילוי ערוה ממש היה עד אחד [= נחמן שלום], חוץ מעידי הודאה, חוץ מזה לא היה ספק שהוא נוהג לחבק ולנשק נשים ובתולות ולשלוח ידיו מתחת בגדיהם והיו על כך עדויות שלא הוכחשו כלל". הרב שמעון בעדני הביע תמיכה בברלנד גם לאחר הפסק ואמר לתלמידי ברלנד שרודפים את מנהיגם בשל קנאה בהצלחתו.

בנובמבר 2020 נחשפה אחת המתלוננות נגד ברלנד ותיארה כיצד תקף אותה מינית כאשר הייתה קטינה, וכן את אמה ואת חברותיה.

בספטמבר 2022 התיר בית המשפט המחוזי בירושלים לברלנד לצאת מישראל כדי לחגוג את ראש השנה בקברו של רבי נחמן מברסלב בעיר אומן. בית המשפט הקפיא את צו עיכוב היציאה נגדו, במקביל להפקדת ערבות של 650 אלף שקל. כאשר הגיע ברלנד אל גבולה של אוקראינה סורבה כניסתו למדינה. מקרה דומה אירע לאחר שנסה להיכנס דרך הגבול עם רומניה וסורב בספטמבר 2023.

### חשדות פליליים בעניין גביית כספים מחולים

באוקטובר 2019 חשפה אריאלה שטרנבך בחדשות 13 תחקיר על ברלנד המתועד כשהוא מורה לחולת סרטן להימנע מקבלת טיפולים מצילי חיים תוך הבטחה לריפוי ואריכות ימים תמורת פדיון נפש בסך עשרות אלפי שקלים. החולה, שהעבירה לרשותו של ברלנד למעלה מ-600,000 ש"ח כדי לקבל את ברכתו, מתה זמן קצר לאחר מכן. בעקבות פרסום התחקיר הגיעו עדויות נוספות מקרובי משפחה של חולים שהרב ברלנד הורה להם להימנע מטיפול רפואי וגבה מהם סכומי כסף גבוהים בתמורה לברכה שהייתה אמורה לרפאם. חולים אלו מתו תוך זמן קצר. בעקבות התחקיר חקרה המשטרה כמה ממקורביו ותפסה מסמכים.

ב-9 בפברואר 2020 פשטה המשטרה על ביתו של ברלנד ועצרה אותו, את אשתו וחמישה ממקורביו בחשד לעברות כלכליות. חסידיו של הרב ברלנד ניסו להפריע למעצרים ויידו אבנים לעבר השוטרים, ששניים מהם נפצעו קל בראשם. ב-1 במרץ הוגש נגדו כתב אישום באשמת קבלת דבר במרמה בנסיבות מחמירות, עושק, ניסיון לשידול חבלה חמורה ועוד. ב-5 באפריל הוארך מעצרו עד תום ההליכים בשל מסוכנותו וחשש שיימלט. הסדר טיעון שהחל להתגבש עם ברלנד נדחה בינואר 2021 על ידי היועץ המשפטי לממשלה אביחי מנדלבליט.

בינואר 2021 חשפה נופר משה בכאן 11 הקלטה של בתו של ברלנד, אדל רובינשטיין, המתועדת כשהיא מקבלת כסף מקרובה של חולה תמורת פדיון נפש ובהמשך מדווחת לה שדיברה בטלפון עם אביה, והוא ערך פדיון נפש והבטיח שהחולה תתרפא. המשטרה פתחה בחקירת הבת.

בפברואר 2021 הוחלט בשל מצבו הבריאותי לשחררו לחלופת מעצר בית באיזוק אלקטרוני בערבות של 1.2 מיליון ש"ח. נקבע כי עליו לשהות במקום סודי עם שני מפקחים וחברת אבטחה שעליו לממן ונאסרה עליו יצירת קשר ישיר או עקיף עם חסידיו. עם תחילת משפטו הגישו פרקליטי ברלנד בקשה לזיכויו או לחלופין להפסיק את ההליך המשפטי עקב חוות דעת פסיכיאטרית מטעמם לפיה ברלנד אינו כשיר לעמוד לדין בשל מחלה נפשית ואינו מבין את ההליך המשפטי המתנהל נגדו. השופטת הורתה לפסיכיאטר המחוזי לבדוק את כשירותו של ברלנד להעמדה לדין.

באפריל 2021 גילו חסידיו של הרב ברלנד כי הוא שוהה בזכרון יעקב, ובעקבות כך רבים מהם התגודדו במקום והפריעו לשכנים. בעקבות כך הוא הועבר לכלא ניצן ברמלה וכעבור חמישה ימים שוחרר שוב לחלופת מעצר סודית במרכז הארץ. ביוני 2021 הודה ברלנד בהסדר טיעון בעבירות של קבלת דבר במרמה, עושק, ניסיון לאיום, עבירות מס והלבנת הון בהיקף של עשרות מיליוני שקלים, ונידון ל-18 חודשי מאסר, שמהם נוכתה תקופת מעצרו. ברלנד שב לכלא ב-28 באוקטובר 2021 על מנת לרצות את יתרת עונשו, מאסרו קוצר מסיבות מנהליות והוא שוחרר לאחר כחודש וחצי.

### מעורבות ברצח ניסים שטרית ואבי אדרי

ב-1 בנובמבר 2021, הרב ברלנד נעצר בחשד למעורבות בפרשת רצח ניסים שטרית ואבי אדרי (וזאת לאחר שהמשטרה פתחה מחדש בחקירה בעקבות חומרים שעלו בהפקת הסרט רב הנסתר) בחקירה קשר עצמו לרצח, ובהמשך חשף ברלנד למאיר שטרית אחיו של ניסים שטרית שהוא אכן נרצח, והוא יכול לומר עליו קדיש ולשבת שבעה, כמו כן הורה ברלנד לחסידו ברוך שרביט שנעצר גם הוא בחשד לרצח, שישתף פעולה בחקירה ויספר את השתלשלות הרצח והיכן נקבר ניסים שטרית. שרביט הודה, ואף שחזר את הרצח, אך לא הצליח להצביע על מקום הקבר. כחודש לאחר שנעצר הוא שוחרר. לדברי הפרקליטות הוא שלח את חסידיו ברוך שרביט ובנימין זאבי (בנו של רחבעם זאבי) לפגוע בנער ניסים שטרית, אך ברלנד עצמו לא הואשם ברצח בשל שינויים בחוק בין הזמן שבו בוצע הרצח (1986), לבין זמן הגשת האישומים.

עמדותיו
-------

הרב ברלנד מדגיש את חשיבות האמונה בצדיק וההתחברות המוחלטת לרבי נחמן מברסלב. הוא מעודד טקסי "התקשרות" לרבי נחמן וכן את הביקור בקברו בעיר אומן שבאוקראינה בראש השנה. עוד בתקופת השלטון הסובייטי ארגן הרב ברלנד נסיעות לשם, אחת מהן, ב-1983, תוך שיתוף פעולה עם ח"כ מאיר וילנר. הרב ברלנד מדגיש גם את חשיבות העלייה לקברי צדיקים ובפרט עלייה תוך מסירות נפש לקבר יוסף בשכם בפרט ביום הילולת יוסף הצדיק שחל בראש חודש א' בתמוז. חסידיו נוהגים להסתנן לקבר אף בלי אישור צבאי, ובשל כך נרצח אחד מהם סמוך לקבר. עמדה זו הותקפה על ידי מנהיג הציבור הליטאי הרב אהרן יהודה לייב שטינמן וטען שהעושים כן הם מתחייבים בנפשם.

הרב ברלנד סבור שהצדיק הוא למעשה אלוהים בדמות אדם ולכן יכול לכפר ולחולל ניסים. כך למשל אמר: "הצדיק זה הקב"ה בכבודו ובעצמו שיורד לעולם בדמות צדיק" וכן "כל העולמות ברא הצדיק". חסידיו מאמינים שהוא שומע אותם בכל מקום שהם נמצאים. בספרים שכתבו חסידיו נאמר שלצדיק מותר לעשות עבירות שאצל אחרים הן בגדר "ייהרג ואל יעבור".

על פי עדויות, הרב ברלנד מטיף לפרישות קיצונית בעניין יחסי אישות.

בנובמבר 1986 רצחו מחבלים בדקירות סכין את תלמידו אליהו עמדי בדרכו לישיבת שובו בנים. הרב ברלנד ציווה אז לתלמידיו לנקום את דמו. בעקבות כך התחוללו תקריות של אלימות כלפי ערבים שהתגוררו בסמוך לישיבה ולמקום הרצח, חלקם אף הציתו את רכושם. כמה מחסידיו נעצרו, כולל נהגו.

זיהויו כמלך המשיח
-----------------

החל משנת 2024, חוזר ברלנד שוב ושוב על כך שהגאולה קרובה והמשיח עומד להתגלות. כמה מתלמידיו הקרובים מעידים כי שמעו מפיו כי הוא עצמו מלך המשיח והוא עומד להתגלות "בקרוב". תלמידו הרב שלמה אלמליח, טוען כי ברלנד הורה להפיץ את משיחיותו ברבים: "כאשר העם יפסיקו להילחם נגדי ויקבלו כולם שאני משיח צדקנו, משיח בן דוד, אזי אני אפתח את הפה ואגלה סודות על סודות, וארחיב את כל תורת משיח". בקהילת "שובו בנים" חצויות הדעות האם מדובר במסר פנימי או במסר שיש לפרסם.

מתלמידיו
--------

* הרב שלום ארוש, ראש ישיבת חוט של חסד לבעלי תשובה ומחבר ספרים
* הרב עופר ארז, ראש ישיבת "כאייל תערוג" בחולון ובמודיעין עילית ומחבר ספרים
* הרב מיכאל גול, ראש ישיבת ״מגני ארץ״ לבעלי תשובה ולנוער נושר בירושלים.[דרושים מקורות]
* הרב משה צנעני, בכיר בקהילת "שובו בנים" ומראשי הישיבה.
* הרב שלמה אלמליח, מחבר הספר "עטרת שלמה" על עץ חיים (ספר). מראשי הישיבה.

משפחתו
------

הרב ברלנד נשוי לתהילה שאקי, בתו של חבר הכנסת אברהם שלום שאקי. אחיו של הרב ברלנד, יחזקאל, כיהן כרבם של היישובים נהורה ויד נתן. לרב ברלנד בן אחד, נחמן, שסייע לו בעבר בהנהגת המוסדות, וחמש בנות. אחד מחתניו, צבי צוקר, היה בעמדת השפעה ב"שובו בנים" אך הורחק ממנה לאחר שפעל נגד חותנו.

קישורים חיצוניים
----------------

ויקישיתוף מדיה וקבצים בנושא **אליעזר ברלנד** בוויקישיתוף
* אתר שובו בנים אינטרנשיונל
* ברסלב אמת אתר של חסידי ברסלב נגד הרב ברלנד שהקימו מתנגדיו
* מידע על אליעזר ברלנד בקטלוג הספרייה הלאומית
* פרטי עיתונות היסטוריים על אליעזר ברלנד באתר עיתונות יהודית היסטורית

### כתבות

* שלום ירושלמי, סיפורו המופלא של הרב אליעזר ברלנד, באתר nrg‏, 17 בדצמבר 2010
* סקנדל בישיבת "שובו בנים": הרב, הבן, הנכד והסרטים השערורייתיים
* יאיר אטינגר, יהדות אקסטרים: הרב אליעזר ברלנד משגע את חסידי ברסלב, באתר הארץ, 20 במאי 2011
* נתנאל כ"ץ, אלוף הפיקוד לרב ברלנד: רסן את חסידיך, באתר ערוץ 7, 31 ביולי 2011
* אריה ארליך, משפחה, ‏הרב ברלנד בראיון נדיר: כך חדרתי ללבנון בניסיון למצוא את הנעדר יהודה כץ, באתר כיכר השבת, 1 ביולי 2012(הקישור אינו פעיל, 9.12.2021)
* יאיר אטינגר, סדקים ראשונים בקהילת "שובו בנים", באתר הארץ, 15 במרץ 2013
* שלום ירושלמי, גאון או עבריין מין? הכל על פרשת הרב ברלנד, באתר nrg‏, 14 במאי 2013
* גיא פלג, ‏גרסת הרב ברלנד: "אין לי כוח גברא, אני אנסתי?", באתר ‏מאקו‏, 15 בספטמבר 2014
* יהודה יפרח, רב הנסתר: הקיצוניות החבויה בקהילת שובו בנים, באתר nrg 17 באוגוסט 2016
* מערכת, פנים אמיתיות: הרב ברלנד נחשף, באתר nana10‏, 1 באוגוסט 2017(הקישור אינו פעיל, 9.12.2021)
* אהרון רבינוביץ, עשו להם רב: לחסידי הרב ברלנד יש אלוהים בשר ודם, באתר הארץ, 10 באפריל 2018
* אלי אשכנזי‏, מישיבה מוזנחת למוקד נפיץ: הדרך התלולה של ברלנד וישיבת "שובו בנים", באתר וואלה!‏, 15 בפברואר 2020
* אריאלה שטרנבך, 6 מדינות ו-3 יבשות: הקלטות ברלנד המתעדות את מסע הבריחה, באתר חדשות 13, 19 בפברואר 2020
* יקי אדמקר‏, יד ימינו של ברלנד בהקלטה: "יגלו פה את כל הנשיקות, מעריצות והג'ורה", באתר וואלה!‏, 19 בפברואר 2020
* נינה פוקס, מכות, איומים וירי: ההיסטוריה רצופת האלימות של קהילת "שובו בנים", באתר ynet, 18 באוקטובר 2021
* המקור - משיח השקר, חלק א', באתר חדשות 13, 2 ביוני 2022
	+ המקור - משיח השקר, חלק ב', באתר חדשות 13, 8 ביוני 2022
* המקור, עונה 21, פרק 12: משיח השקר, חלק ג', באתר חדשות 13, 14 ביוני 2022
* אתר למנויים בלבד מורדי מילר, "הנחש הוא הסוד של המשיח": דרכו האפלה של ברלנד לסיפוק תאוותו, באתר הארץ, 31 באוגוסט 2022
* אליעזר ברלנד (1937-), דף שער בספרייה הלאומית

הערות שוליים
------------

1. ↑  "הנו בעל תשובה מגיל 16, בן לאב שמאלני, שהפגין עם דגלים אדומים וכתב מאמרים בעיתונים שמאלניים"- מתוך מכתב של ישיבת "שובו בנים" לד"ר גרינבוים מתאריך 27 בפברואר 1981
2. ↑  יאיר אטינגר, יהדות אקסטרים: הרב אליעזר ברלנד משגע את חסידי ברסלב, באתר הארץ, 20 במאי 2011;  
יהודה יפרח, רב הנסתר: הקיצוניות החבויה בקהילת שובו בנים, באתר nrg‏, 17 באוגוסט 2016
3. ↑  פרסום נשואין, "הצופה", 16 במרץ 1959
4. ↑  מתוך העלון "כנישתא חדא", גיליון 21.  
ישראל כהן, ‏המקובל הרב שטרן: "הוא לא אשם! הוא לא עשה כלום!", באתר כיכר השבת, 21 באוגוסט 2016
5. ↑  חוברת דעת לנבון, עמוד ב'
6. ↑  עקיבא נוביק, **חזר עם תשובה**, ידיעות אחרונות, 14 בדצמבר 2010, 24 שעות, עמ' 5-4; בני סגל,, ‏הרב ברלנד מדבר: 'ברחתי מרצוני. ביקשו לאשפז אותי', באתר כיכר השבת, 12 בדצמבר 2010; יוסי כץ, הרב ברלנד מדבר: "כלאו אותי, חשבו שאני חולה נפש", באתר בחדרי חרדים, 12 בדצמבר 2010
7. ↑  בני סגל, ‏נחמן ברלנד נפגש עם אביו, חסידים זועמים הקיפו אותו, באתר כיכר השבת, 23 בדצמבר 2010
8. ↑  המרכז לנפגעי כתות
9. ↑  יהודה שלזינגר, הרב שנתפס עם בחורה, באתר ישראל היום, 18 ביולי 2012  
אביעד גליקמן, ראיון בלעדי עם העד המרכזי נגד הרב ברלנד: "הוא נשכב עליה עירום", באתר nana10‏, 11 במרץ 2013
10. ↑  תמר רותם, הטרדה מינית בשם האצילות בחצר הרב אליעזר ברלנד, באתר הארץ, 15 במרץ 2013
11. ↑  ארי גלהר, הרב אליעזר ברלנד ברח למרוקו, באתר nrg‏, 9 באפריל 2013
12. ↑  יאיר שרקי, ‏יעקב ויינרוט על הרב ברלנד: "ברחתי ממנו, הוא שבתי צבי", באתר ‏מאקו‏, 14 בפברואר 2020
13. ↑  יואל קוריץ, "איש אלוקים קדוש" • עוד רבנים מגינים על הרב ברלנד, באתר בחדרי חרדים, 5 במאי 2013
14. ↑  איציק מן, הרב שכנזי על אנשי הרב ברלנד: "הם מסוגלים לשפיכות דמים" • האזינו, באתר בחדרי חרדים, 15 בספטמבר 2016
15. ↑  דיווח: הרב ברלנד יגורש ממרוקו, באתר ערוץ 7, 7 בנובמבר 2013
16. ↑  נחמן שטרנהרץ, ‏המעצר: הרב ברלנד הובל אזוק ולבוש בבגדי אסירים, באתר כיכר השבת, 10 באפריל 2014
17. ↑  יהודה שלזינגר, פרסום בזימבבואה: הרב ברלנד במדי אסיר וללא כיפה, באתר ישראל היום, 11 באפריל 2014
18. ↑  קובי נחשוני ואביאל מגנזי, הרב ברלנד נעצר בהולנד. ישראל תדרוש הסגרתו, באתר ynet, 11 בספטמבר 2014
19. ↑  עדו בן פורת, הרב ברלנד: "אני גמרתי עם ארץ ישראל", באתר ערוץ 7, 13 באוקטובר 2019
20. ↑  העדויות נגד הרב ברלנד נחשפות: "נגע בחזה, נשק בצוואר", באתר וואלה!‏, 2 באוקטובר 2014
21. ↑  יאיר אטינגר, בית משפט הולנדי: הרב ברלנד בר הסגרה לישראל, באתר הארץ, 12 בפברואר 2015
22. ↑  משה הלר, חגיגת ראש השנה החשאית של הרב ברלנד, באתר mynet‏ ירושלים, 24 בספטמבר 2015
23. ↑  משה הלר, הרב שברח מהארץ מקים תלמוד תורה באפריקה, באתר mynet‏ ירושלים, 5 בפברואר 2018(הקישור אינו פעיל, 22.6.2021)
24. ↑  שמעון ליברטי, ‏ההקלטה וחלק מהתמליל, באתר כיכר השבת, 21 בפברואר 2016
25. ↑  חיים אבני, ‏רבני ברסלב: "התרחקו מהאיש המכונה הרב אליעזר ברלנד", באתר כיכר השבת, 15 ביולי 2016
26. ↑  אמרי סדן ומשה שטיינמץ‏, תחת אבטחה כבדה: הרב ברלנד הואשם במעשים מגונים בנשים ובבת 14, באתר וואלה!‏, 29 ביולי 2016
27. ↑  יעל פרידסון, הסדר טיעון עם הרב ברלנד: הורשע במעשים מגונים, באתר ynet, 17 בנובמבר 2016
28. ↑  משה נוסבאום, ‏הווידוי של ברלנד: "אנסתי אותה", באתר ‏מאקו‏, 26 ביולי 2016
29. ↑  תקיפה [  השחתת המזגן]
30. ↑  מכתב מחאה מרבני ברסלב נגד אליעזר ברלנד, ומחאה על הפגיעה בכבוד התורה, באתר ברסלב אמת
31. ↑  המחאה כנגד הרב ברלנד התבררה כמזוייפת (הקלטה), באתר אקטואליק, ‏2017-02-16(הקישור אינו פעיל, 22.6.2021), באתר אקטואליק
32. ↑  איציק וולף, ברלנד ישוחרר מהכלא למעצר בית במלונית, באתר News1 מחלקה ראשונה, 3 באפריל 2017
33. ↑  בלוג של חסידי הרב ברלנד
34. ↑  הרב ברלנד - נקודות מפתיעות על הפרשה, באתר שומר ישראל
35. ↑  שאול כהנא, תיעוד: ב'שובו בנים' משבחים את הספר השנוי במחלוקת - אך לא רוצים שייצא לציבור הרחב, 22 ביוני 2016, באתר כיכר השבת
36. ↑  אתר למנויים בלבד אהרן רבינוביץ, "לברלנד אין בכלל גוף": הקלטה חושפת איך בכיר בחסידות השתיק טענות להטרדה מינית, באתר הארץ, 1 ביולי 2020
37. ↑  נחמן ברלנד אבא שלי פושע 'ויש"ו הנוצרי', באתר ברסלב אמת
38. ↑  אהרן רבינוביץ, דוחה: הופצה שיחה פרטית של הזוג ברלנד, 21 באוגוסט 2016, באתר בחדרי חרדים
39. ↑  אלי שלזינגר, ניצחון ל'קו ברסלב': לאחר שנה וחצי - ביהמ"ש דחה את תביעת שובו בנים, באתר בחדרי חרדים, 20 ביוני 2018  
איציק מן, הרב ברלנד חזר בו: לא יתבע קו שמשדר נגדו, באתר בחדרי חרדים, 8 במרץ 2017
40. ↑  זיו קריסטל, חשיפה: נפגעת עבירות מין של ברלנד "תפסה" לו חצי מיליון שקלים, באתר "פוסטה", 9 בדצמבר 2021
41. ↑  יקי אדמקר‏, רבנים במתקפה נגד ברלנד: "רשע מרושע; צריך להתרחק ממנו". האזינו, באתר וואלה!‏, 12 בפברואר 2018
42. ↑  יוסף גרינבוים, הרב ברלנד: 'תמונות התועבה שפרסמו – יש בזה סילופים', באתר חרדים10, 16 בפברואר 2018
43. ↑  יאיר שרקי, ‏תיעוד: כך מנסה הרב ברלנד לשוב לקונצנזוס החרדי, באתר ‏מאקו‏, 8 בינואר 2019
44. ↑  יואב אבן, ‏"תחיית מתים תמורת 20,000 שקלים", באתר ‏מאקו‏, 23 בינואר 2019
45. ↑  יואב אבן, ‏שיטת ברלנד: השיחות עם הרב נחשפות, באתר ‏מאקו‏, 24 בינואר 2019
46. ↑  יקי אדמקר‏, "נוסעים על 200 קמ"ש, הופכים למטוס": הקלטת הנחיות הרב ברלנד לחסידיו, באתר וואלה!‏, 10 בדצמבר 2018
47. ↑  אלי שלזינגר, האשמות חמורות נגד שיירת הרב ברלנד, באתר בחדרי חרדים, 6 בדצמבר 2018
48. ↑  אלי שלזינגר, התפתחות בפרשת מעצר נהגי שיירת הרב ברלנד, באתר בחדרי חרדים, 17 במרץ 2019
49. ↑  משה נוסבאום, ‏תביעת ענק נגד משפחת הרב ברלנד, באתר ‏מאקו‏, 3 במרץ 2019
50. ↑  אב בית הדין היה הרב שריאל רוזנברג מטעם בית הדין של הרב ניסים קרליץ, ולצדו הרב שמואל אליעזר שטרן מטעם בית הדין של הרב שמואל וואזנר והרב יהודה פישר מטעם בית הדין של העדה החרדית  
למסמך מטעם בית הדין ראו: יוסף גרינבוים, זימון הרב ברלנד לביה"ד המיוחד – אחרי עדויות שחיזקו החשדות, באתר חרדים10, 9 ביולי 2019
51. ↑  יהודה וייס, ‏דרמה פנים חרדית: בית דין הורה להפסיק להשמיץ את הרב ברלנד, באתר אקטואליק, 25 ביוני 2019
52. ↑  פסק חסר תקדים בחריפותו נגד הרב ברלנד: "שומר נפשו ירחק ממנו", באתר בחדרי חרדים
53. ↑  יקי אדמקר‏, דיין חרדי בכיר: ברלנד נהג לנשק נשים, ולשלוח ידיו תחת בגדיהן, באתר וואלה!‏, 15 ביוני 2020
54. ↑  המכתב נגד הרב ברלנד: הדיינים מעלים תהיות "עדות מפי איש אחד", באתר בחדרי חרדים, 11 ביוני 2020
55. ↑  אריאלה שטרנבך, "נגע בי ובאמי במקביל": הצעירה שהותקפה על ידי הרב ברלנד - נחשפת, באתר חדשות 13, 8 בנובמבר 2020; אריאלה שטרנבך, הבריחה מהכת והעימות עם ברלנד: מסע השיקום של איילה, באתר חדשות 13, 9 בנובמבר 2020
56. ↑  יקי אדמקר‏, אחרי שקיבל אישור מיוחד מישראל: נאסרה כניסתו של ברלנד לאומן, באתר וואלה!‏, 24 בספטמבר 2022
57. ↑  ToI Staff, Sex offender rabbi turned away from Ukraine border crossing ahead of Uman pilgrimage, www.timesofisrael.com (באנגלית אמריקאית)
58. ↑  אריאלה שטרנבך, תחקיר: כך מבטיח ברלנד לרפא חולה סופנית תמורת אלפי שקלים, באתר חדשות 13, 22 באוקטובר 2019
59. ↑  אריאלה שטרנבך, "ברלנד רצח אותה": מאבק האם מול הרב שהבטיח לרפא בתה • תחקיר, באתר חדשות 13, 23 באוקטובר 2019
60. ↑  אריאלה שטרנבך, בעקבות תחקיר ברלנד: עדויות נוספות על שיטת הפעולה של הרב, באתר חדשות 13, 24 באוקטובר 2019
61. ↑  לפנות בוקר: המשטרה ערכה חיפוש בביתו של הרב אליעזר ברלנד - בחדרי חרדים, באתר חדרי חרדים
62. ↑  6 מקורבים לרב ברלנד עוכבו בחשד לקבלת דבר במרמה והלבנת הון, באתר חדשות 13
63. ↑  גלעד כהן ונינה פוקס, מנטוס במקום תרופות: כך ברלנד וחסידיו עשקו חולים, באתר ynet, 9 בפברואר 2020
64. ↑  מתן וסרמן, ‏קבלת דבר במרמה ועושק: כתב אישום נגד אליעזר ברלנד, באתר מעריב אונליין, 1 במרץ 2020
65. ↑  בית המשפט האריך מעצרו של הרב ברלנד עד תום ההליכים, באתר פוסטה, ‏2020-04-06
66. ↑  אתר למנויים בלבד נטעאל בנדל, מנדלבליט דחה את הסדר הטיעון עם הרב ברלנד שנאשם בעושק מאמיניו, באתר הארץ, 14 בינואר 2021
67. ↑  הצצה אל מפעל הפדיונות של מקורביו של אליעזר ברלנד, באתר כאן-תאגיד השידור הישראלי
68. ↑  אחרי התחקיר: חקירה נגד בתו של ברלנד, באתר כאן-תאגיד השידור הישראלי
69. ↑  סולימאן מסוודה, ברלנד ישוחרר לחלופת מעצר באיזוק אלקטרוני, באתר כאן – תאגיד השידור הישראלי, 15 בפברואר 2021; יהונתן קליין, חדשות כיפה, ‏הרב אליעזר ברלנד שוחרר בערבות ובתנאים מגבילים, באתר כיפה, 15 בפברואר, 2021 11:11
70. ↑  חוות דעת פסיכיאטרית: הרב ברלנד אינו כשיר לעמוד לדין, לא מבין את ההליך המשפטי נגדו, באתר כיפה, ‏2021-03-14
71. ↑  הרב אליעזר ברלנד הועבר מכלא ‘ניצן’ למעצר במיקום סודי חדש, באתר חרדים10, ‏2021-04-11
72. ↑  עסקת טיעון לברלנד: ירצה 18 חודשי מאסר וייקנס במיליוני שקלים, באתר חדשות 13
73. ↑  רועי רובינשטיין, כשעשרות מחסידיו מתפללים ורוקדים: הרב אליעזר ברלנד נכנס לכלא, באתר ynet, 28 באוקטובר 2021
74. ↑  אבישי גרינצייג, ‏אליעזר ברלנד הורשע במסגרת הסדר טיעון וישוב לכלא באוקטובר, באתר גלובס, 7 ביוני 2021
75. ↑  מאיר תורג'מן, חיים גולדיטש, חודש וחצי אחרי שנכלא: ברלנד שוחרר ממאסר, באתר ynet, 15 בדצמבר 2021
76. ↑  משה נוסבאום, ‏אליעזר ברלנד נחקר בחשד למעורבות ב-2 פרשות הרצח, באתר ‏מאקו‏, 1 בנובמבר 2021
77. ↑  משה נוסבאום, ‏ברלנד אישר בחקירה: הנער ניסים שטרית נרצח, באתר ‏מאקו‏, 3 בנובמבר 2021
78. ↑  "צריך לספר מה שקרה": העימות בין ברלנד לחשוד בפרשת הרצח, באתר חדשות 13
79. ↑  ענבר טויזר, ‏פרשת הרצח וההיעלמות: ברלנד שוחרר מהמעצר, ראש העיר החשוד ברצח וחתנו של ברלנד ישוחררו בתנאים מגבילים, באתר ‏מאקו‏, 2 בדצמבר 2021
80. ↑  אהרן קליגר, אומן - געגועים שהפילו חומות, ירושלים תשס"ה, בהקדמה
81. ↑  יוני גבאי, ‏פיגוע ירי בשכם: מתפלל נרצח סמוך לקבר יוסף, ארבעה נפצעו, באתר כיכר השבת, 24 באפריל 2011
82. ↑  חיים שקדי, ‏הגראי"ל שטיינמן: "העולים לקבר יוסף, מתחייבים בנפשם", באתר כיכר השבת, 26 ביוני 2011
83. ↑  אתר למנויים בלבד אהרן רבינוביץ, עשו להם רב: לחסידי הרב ברלנד יש אלוהים בשר ודם, באתר הארץ, 10 באפריל 2018
84. ↑  יהודה יפרח, רב הנסתר: הקיצוניות החבויה בקהילת שובו בנים, באתר nrg‏, 17 באוגוסט 2016  
אליעזר ברלנד: ההיתר יותר גרוע מהאיסור, באתר ברסלב אמת  
מערכת, פנים אמיתיות: הרב ברלנד נחשף, באתר nana10‏, 1 באוגוסט 2017(הקישור אינו פעיל, 29.2.2020), בתזמון 9:40
85. ↑  אילן בכר, "אתם מצווים לנקום את דמו", מעריב, 16 בדצמבר 1986
86. ↑  אילן בכר, "מוות לערבים" שאגו יהודים וניפצו חלונות בתים וחנויות, מעריב, 24 בנובמבר 1986
87. ↑  אילן בכר, חשוד בהשלכת בקבוקי תבערה על בתי ערבים הסגיר את עצמו, מעריב, 6 בפברואר 1987
88. ↑  אילן בכר, נהגו של הרב ברלנד חשוד בפיגועים נגד ערבים, מעריב, 19 בדצמבר 1986
89. ↑  צוטט על ידי עיתונאי הארץ אהרן רבינוביץ בתאריך 20 בפברואר 2024
90. ↑  ברלנד מנהיג כת שובו בנים שולח מסרים שהוא מלך המשיח וההתגלות תהיה אחרי פורים, באתר רוטר, ‏27 בפברואר 2024
91. ↑  אתר למנויים בלבד אהרן רבינוביץ, "לברלנד אין בכלל גוף": הקלטה חושפת איך בכיר בחסידות השתיק טענות להטרדה מינית, באתר הארץ, 1 ביולי 2020
92. ↑  אלי שלזינגר, צביקה צוקר חתן הרב ברלנד ניצל מתקיפה: הפרטים המלאים על חלקו בפרשה, באתר בחדרי חרדים, 26 ביולי 2016

| חסידות ברסלב |
| --- |
| אתרים | אומן • ברסלב • קבר רבי נחמן מברסלב |
| רבנים | נחמן מברסלב • נתן מברסלב • נחמן מטולטשין • נחמן מטשערין • אברהם חזן • אברהם שטרנהרץ • אלתר טפליקר • ישראל קרדונר • ישראל דב אודסר • לוי יצחק בנדר • שמואל שפירא • גדליהו אהרן קניג • יחיאל מיכל דורפמן • אלעזר מרדכי קניג • יעקב מאיר שכטר • אליעזר ברלנד • אליעזר שלמה שיק • ישראל יצחק בזנסון • שלום ארוש • ארז משה דורון • ניסן דוד קיוואק • יצחק לעזער |
| ספרות | ליקוטי מוהר"ן • ספר המידות • סיפורי מעשיות משנים קדמוניות • שיחות הר"ן • מגילת סתרים • ליקוטי עצות • ליקוטי תפילות • ליקוטי הלכות • עלים לתרופה • שבחי הר"ן • חיי מוהר"ן • משיבת נפש • ספרים נוספים |
| קהילות | קהילת ברסלב צפת • ישיבת שובו בנים • מוסדות חוט של חסד • נ נח נחמ נחמן מאומן • השול |
| מנהגים | תיקון הכללי • התבודדות • הקיבוץ באומן • ניגוני ברסלב |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007304742405171
* ISNI: 0000 0000 7037 9694
* VIAF: 97467362
* WorldCat: viaf-97467362

 |